Dimna
Store norske leksikon,Geografi,Norges geografi,Møre og Romsdal,Ulstein
Dimna er en øy i Ulstein kommune i Møre og Romsdal, beliggende sørvest for Ålesund, mellom Hareidlandet og Gurskøya, rett sørvest for Ulsteinvik. Den er ni kvadratkilometer stor og har 1347 innbyggere (2020).
Øya har dyrkede bakker langs strendene og er ellers oppfylt av trebare koller opp til 240 meter over havet (Høgåsen). Det går bilvei rundt øya, med broforbindelse til Hasund på Hareidlandet (fylkesvei 5484). Like nord for brua ligger gården Dimnasund. Samme navn har også sundet mellom Dimna og Hareidlandet.Det opprinnelige navnet på øya er Dimna, og dette er også det offisielle navn på øya. Lokalt er også skrivemåten Dimnøya vanlig. Kart  Les mer i Store norske leksikon Ulstein Møre og Romsdal